
	Latvijas Republika                                            PROJEKTS
Jelgavas valstspilsētas pašvaldības dome

Lielā iela 11, Jelgava, LV-3001, Latvija
tālrunis: 63005531, 63005538, e-pasts: pasts@jelgava.lv




Jelgavā, 2026. gada 27. augustā (prot. Nr.26 - __, __p.)

JELGAVAS VALSTSPILSĒTAS PAŠVALDĪBAS 
SAISTOŠIE NOTEIKUMI NR. 26-__
“JELGAVAS VALSTSPILSĒTAS PAŠVALDĪBAS ATBALSTA PASĀKUMI VIDES PIELĀGOŠANAI PERSONAI, KURA PĀRVIETOJAS RITEŅKRĒSLĀ”
[bookmark: _Hlk138001049]
[bookmark: _Hlk175754035]Izdoti saskaņā ar likuma “Par palīdzību dzīvokļa jautājuma 
risināšanā” 27.2 panta otrās daļas 7. punktu un piekto daļu

Vispārīgie jautājumi

1. [bookmark: p-1000626][bookmark: _Hlk187313294]Saistošie noteikumi (turpmāk – noteikumi) nosaka Jelgavas valstspilsētas pašvaldības atbalsta pasākumu kopumu mājokļa iekšējās un ārējās vides pieejamības uzlabošanai personai, kura pārvietojas riteņkrēslā.
2. Noteikumos lietotie termini:
2.1. persona – persona ar kustību traucējumiem ar I invaliditātes grupu vai persona līdz 18 gadu vecuma sasniegšanai, ja ir noteiktas medicīniskās indikācijas bērna ar invaliditāti kopšanas nepieciešamībai, un kura pārvietojoties izmanto riteņkrēslu;
2.2. ģimenes locekļi – vienas mājsaimniecības locekļi un atsevišķi dzīvojošie brāļi, māsas, pusbrāļi, pusmāsas, bērni, vecāki, mazbērni, vecvecāki, personas laulātais un personas partneris, ja partnerattiecību statuss reģistrēts Pilsonības un migrācijas lietu pārvaldes Fizisko personu reģistrā;
2.3. mājoklis – personas īpašumā vai lietojumā esošā viendzīvokļa dzīvojamā māja vai dzīvoklis daudzdzīvokļu dzīvojamā mājā;
2.4. mājokļa pielāgošana – mājokļa pārbūve un aprīkošana ar nepieciešamajiem tehniskajiem palīglīdzekļiem, kā arī pandusa (uzbrauktuves) ierīkošana;
2.5. mājokļa iekšējā vide – personas īpašumā vai lietojumā esošās dzīvojamās telpas;
2.6. mājokļa ārējā vide – personas īpašumā vai lietojumā esošās viendzīvokļa/daudzdzīvokļu dzīvojamās mājas koplietošanas telpas un īpašumam piegulošā teritorija;
2.7. panduss (uzbrauktuve) – pārvietošanai riteņkrēslā piemērota stacionāra ceļa, ietves vai grīdas slīpne divu dažādu līmeņu pārvarēšanai;
2.8. stacionārais pacēlājs – stacionāra, saliekama vai paceļama inženiertehniska ierīce;
2.9. mobilais pacēlājs – ierīce ar ko iespējams riteņkrēslu ar tajā sēdošu personu pārvietot pa kāpņu laidu gan augšup, gan lejup vai kura ir piemērota sēdošas un gulošas personas celšanai, pārcelšanai un pārsēdināšanai;
2.10. tehniskie palīglīdzekļi – stacionārais un mobilais pacēlājs;
2.11. atbalsta pasākumi – pabalsts mājokļa iekšējās vides pielāgošanai, pabalsts viendzīvokļa mājas ārējās vides pielāgošanai, atbalsts pandusa (uzbrauktuves) izbūvei daudzdzīvokļu dzīvojamajā mājā, stacionārā un/vai mobilā pacēlāja nodošana personas lietošanā, slēdzot patapinājuma līgumu, un pabalsts tehniskā palīglīdzekļa tehniskajai apkopei.
3. Tiesības uz atbalsta pasākumiem mājokļa iekšējās un ārējās vides pielāgošanai ir personai, kura savu pamata dzīvesvietu uz pabalsta un/vai atbalsta pieprasīšanas dienu ir deklarējusi un faktiski dzīvo Jelgavas valstspilsētas pašvaldības administratīvajā teritorijā ne mazāk kā pēdējos 12 mēnešus, ja:
3.1. mājoklis ir personas vai tās ģimenes locekļa īpašumā;
3.2. zemesgrāmatā personai ir nostiprināta mājokļa bezatlīdzības lietošanas tiesība;
3.3. personai ir noslēgts līgums par mājokļa lietošanas tiesībām, kura termiņš nav īsāks par 5 gadiem no pabalsta/atbalsta pieprasīšanas dienas. Minētais termiņš neattiecas uz pašvaldības dzīvojamās telpas un sociālā dzīvokļa īres līgumu un gadījumu, kad persona lūdz piešķirt mobilo pacēlāju.
4. [bookmark: p5][bookmark: p-1205294]Atbalsta pasākumus nodrošina, neizvērtējot personas ienākumus un materiālo situāciju.
5. [bookmark: p6][bookmark: p-1205295]Pabalstu un/vai atbalstu nodrošina atbalsta pasākumu saņemšanas rindas kārtībā.
6. [bookmark: p6_1][bookmark: p-1457578]Gadījumos, kad naudas līdzekļu apjoms nav pietiekams atbalsta pasākumu realizēšanai konkrētai personai pilnā apjomā kārtējā budžeta ietvaros, pabalsts un/vai atbalsts tiek nodrošināts nākamajām rindā reģistrētajām personām.
7. Gadījumos, kad atbalsta pasākuma realizācijas tehniskais risinājums konkrētai personai paredz īpašu risinājumu atbilstoši speciālistu atzinumam un objektīvi ir tāds, kura izmaksas pārsniedz noteikumos noteikto pabalsta apmēru, atbalsta pasākums var tikt nodrošināts pilnā apjomā, ja tas iespējams kārtējā budžeta ietvaros.

Pabalsts mājokļa iekšējās vides pielāgošanai

8. Pabalsta apmērs mājokļa iekšējās vides pielāgošanai ir līdz 7000,00 euro.
9. Pabalstu mājokļa iekšējās vides pielāgošanai piešķir personai vienu reizi.
10. Lai saņemtu pabalstu mājokļa iekšējās vides pielāgošanai, persona vai tās likumiskais pārstāvis iesniedz Jelgavas valstspilsētas pašvaldības iestādē "Jelgavas sociālo lietu pārvalde" (turpmāk – JSLP):
10.1. iesniegumu par pabalsta piešķiršanu mājokļa iekšējās vides pielāgošanai;
10.2.  ģimenes ārsta izrakstu no stacionārā/ambulatorā pacienta medicīniskās kartes (izziņa 027-u), kurā ir norādīta informācija par personas funkcionālos traucējumus izraisījušās pamatdiagnozes kodu atbilstoši spēkā esošajai Starptautiskās statistiskās slimību un veselības problēmu klasifikācijai un par personas pārvietošanos riteņkrēslā;
10.3.  īpašuma tiesības vai lietojuma tiesības apliecinoša dokumenta kopiju (uzrādot oriģinālu);
10.4. mājokļa īpašnieka rakstisku piekrišanu (ja persona nav mājokļa īpašnieks).
11. Pēc noteikumu 10. punktā minēto dokumentu saņemšanas JSLP mēneša laikā:
11.1. izvērtē personas atbilstību noteikumu 3. punktā noteiktajām prasībām;
11.2. piesaista ergoterapeitu atzinuma sagatavošanai par nepieciešamajiem pielāgojumiem;
11.3. [bookmark: _Hlk212628991]pieprasa Jelgavas valstspilsētas pašvaldības iestādes “Centrālā pārvalde” Būvvaldei (turpmāk – Būvvalde) un Pašvaldības īpašumu departamentam (turpmāk – PĪD) atzinumu par mājokļa pielāgošanas iespējamību;
11.4. pēc noteikumu 11.2. un 11.3. apakšpunktā minēto atzinumu saņemšanas novērtē personas individuālās vajadzības un nepieciešamību veikt mājokļa iekšējās vides pielāgošanu un pieņem attiecīgu lēmumu.
12. Par pieņemto lēmumu, ar kuru persona atzīta par tiesīgu saņemt pabalstu mājokļa iekšējās vides pielāgošanai, JSLP 5 darba dienu laikā paziņo personai un lēmuma norakstu un ergoterapeita atzinumu nosūta PĪD.
13. Ar lēmuma pieņemšanas dienu personu reģistrē atbalsta pasākumu saņemšanas rindā.
14. Pēc noteikumu 12. punktā minētā lēmuma noraksta un ergoterapeita atzinuma saņemšanas PĪD izstrādā tāmi, ievērojot ergoterapeita atzinumu, organizē cenu aptauju un sagatavo četrpusēja līguma projektu par nepieciešamo būvdarbu veikšanu starp PĪD, JSLP, personu un darbu izpildītāju, kas atlasīts cenu aptaujas rezultātā (turpmāk – Līgums).
15. Pēc Līguma noslēgšanas JSLP 5 darba dienu laikā pieņem lēmumu par noteikumu 8. punktā minētā pabalsta piešķiršanu un 5 darba dienu laikā paziņo personai par pieņemto lēmumu.
16. PĪD pēc mājokļa iekšējās vides pielāgošanas darbu pabeigšanas iesniedz JSLP rēķinu par izpildītajiem darbiem un darbu pieņemšanas-nodošanas aktu.
17. JSLP pēc noteikumu 16. punktā minēto dokumentu saņemšanas pārskaita pabalstu darbu izpildītāja kredītiestādes maksājumu kontā.
Pabalsts viendzīvokļa mājas ārējās vides pielāgošanai
18. [bookmark: _Hlk222052870][bookmark: p19][bookmark: p-1205310]Pabalsta apmērs viendzīvokļa mājas ārējās vides pielāgošanai – pandusa (uzbrauktuves) izbūvei ir līdz 10600,00 euro.
19. [bookmark: p20][bookmark: p-1205311]Pabalstu viendzīvokļa mājas ārējās vides pielāgošanai piešķir personai vienu reizi.
20. Lai saņemtu pabalstu viendzīvokļa mājas ārējās vides pielāgošanai, persona vai tās likumiskais pārstāvis iesniedz JSLP:
20.1.  iesniegumu par pabalsta piešķiršanu viendzīvokļa mājas ārējās vides pielāgošanai;
20.2.  noteikumu 10.2.–10.4. apakšpunktā minētos dokumentus.
21.  Pēc noteikumu 20. punktā minēto dokumentu saņemšanas JSLP mēneša laikā:
21.1. izvērtē personas atbilstību noteikumu 3. punktā noteiktajām prasībām;
21.2. piesaista ergoterapeitu atzinuma sagatavošanai par nepieciešamajiem pielāgojumiem;
21.3. pieprasa Būvvaldes un PĪD atzinumu par mājokļa pielāgošanas iespējamību;
21.4. pēc noteikumu 21.2. un 21.3. apakšpunktā minēto atzinumu saņemšanas novērtē personas individuālās vajadzības un nepieciešamību veikt mājokļa ārējās vides pielāgošanu un pieņem attiecīgu lēmumu.
22. [bookmark: p23][bookmark: p-1205314] Par pieņemto lēmumu, ar kuru persona atzīta par tiesīgu saņemt pabalstu viendzīvokļa mājas ārējās vides pielāgošanai, JSLP 5 darba dienu laikā paziņo personai un lēmuma norakstu un ergoterapeita atzinumu nosūta PĪD.
23. [bookmark: p24][bookmark: p-1205315]Ar lēmuma pieņemšanas dienu personu reģistrē atbalsta pasākumu saņemšanas rindā.
24. [bookmark: p25][bookmark: p-1205316]Pēc noteikumu 22. punktā minētā lēmuma noraksta un ergoterapeita atzinuma saņemšanas PĪD izstrādā tāmi, ievērojot ergoterapeita atzinumu, organizē cenu aptauju un sagatavo Līguma projektu. 
25. [bookmark: p26][bookmark: p-1205317]Pēc Līguma noslēgšanas JSLP 5 darba dienu laikā pieņem lēmumu par noteikumu 18. punktā minētā pabalsta piešķiršanu un 5 darba dienu laikā paziņo personai par pieņemto lēmumu.
26. [bookmark: p28][bookmark: p-1205319]PĪD pēc viendzīvokļa dzīvojamās mājas ārējās vides pielāgošanas darbu pabeigšanas iesniedz JSLP rēķinu par izpildītajiem darbiem un darbu pieņemšanas-nodošanas aktu.
27. [bookmark: p29][bookmark: p-1205320]JSLP pēc noteikumu 26. punktā minēto dokumentu saņemšanas pārskaita pabalstu darbu izpildītāja kredītiestādes maksājumu kontā.
28.  Panduss (uzbrauktuve) pāriet viendzīvokļa dzīvojamās mājas īpašnieka īpašumā.

Atbalsts pandusa (uzbrauktuves) izbūvei daudzdzīvokļu dzīvojamajā mājā

29. [bookmark: p31][bookmark: p-1205323]Atbalstu pandusa (uzbrauktuves) izbūvei daudzdzīvokļu dzīvojamajā mājā līdz 10600,00 euro piešķir personai vienu reizi.
30. Lai saņemtu atbalstu pandusa (uzbrauktuves) izbūvei daudzdzīvokļu dzīvojamajā mājā, persona vai tās likumiskais pārstāvis iesniedz JSLP:
30.1.  iesniegumu par atbalsta piešķiršanu;
30.2. [bookmark: p32][bookmark: p-1205324] noteikumos 10.2.–10.3. apakšpunktā minētos dokumentus.
31. Pēc noteikumu 30. punktā minēto dokumentu saņemšanas JSLP mēneša laikā:
31.1. izvērtē personas atbilstību noteikumu 3. punktā noteiktajām prasībām;
31.2.  piesaista ergoterapeitu atzinuma sagatavošanai par nepieciešamajiem pielāgojumiem;
31.3. pieprasa Būvvaldes un PĪD atzinumu par mājokļa pielāgošanas iespējamību;
31.4.  pēc noteikumu 31.2. un 31.3. apakšpunktā minēto atzinumu saņemšanas novērtē personas individuālās vajadzības un nepieciešamību veikt mājokļa ārējās vides pielāgošanu un pieņem attiecīgu lēmumu.
32. [bookmark: p33][bookmark: p-1205325][bookmark: p34][bookmark: p-1205326]Par pieņemto lēmumu, ar kuru persona atzīta par tiesīgu saņemt atbalstu pandusa (uzbrauktuves) izbūvei, JSLP 5 darba dienu laikā paziņo personai un daudzdzīvokļu dzīvojamās mājas pārvaldniekam un lēmuma norakstu un ergoterapeita atzinumu nosūta PĪD.
33. [bookmark: p35][bookmark: p-1205327] Ar lēmuma pieņemšanas dienu personu reģistrē atbalsta pasākumu saņemšanas rindā.
34. [bookmark: p36][bookmark: p-1205328]Pēc noteikumu 32. punktā minētā lēmuma noraksta saņemšanas PĪD izstrādā tāmi, ievērojot ergoterapeita atzinumu, organizē cenu aptauju un sagatavo Līguma projektu.
35. [bookmark: p37][bookmark: p-1205329][bookmark: p38][bookmark: p-1205330]Pēc Līguma noslēgšanas JSLP 5 darba dienu laikā pieņem lēmumu par atbalsta piešķiršanu pandusa (uzbrauktuves) izbūvei daudzdzīvokļu dzīvojamajā mājā un 5 darba dienu laikā paziņo personai par pieņemto lēmumu.
36. [bookmark: p39][bookmark: p-1205331] Panduss (uzbrauktuve) pāriet daudzdzīvokļu dzīvojamās mājas īpašnieku kopīpašumā.
37. [bookmark: p40][bookmark: p-1205332]PĪD pēc pandusa (uzbrauktuves) izbūves darbu pabeigšanas iesniedz JSLP rēķinu par izpildītajiem darbiem un darbu pieņemšanas-nodošanas aktu.
38. JSLP pēc noteikumu 37. punktā minēto dokumentu saņemšanas pārskaita pabalstu darbu izpildītāja kredītiestādes maksājumu kontā.

Atbalsts tehniskā palīglīdzekļa nodošanai personas lietošanā

39. Lai saņemtu atbalstu tehniskā palīglīdzekļa nodošanai personas lietošanā, persona vai tās likumiskais pārstāvis iesniedz JSLP:
39.1.  iesniegumu par atbalsta piešķiršanu;
39.2. noteikumu 10.2. – 10.3. apakšpunktā minētos dokumentus, ja persona lūdz pabalstu mājokļa vides pielāgošanai un atbalstu stacionārā pacēlāja nodošanai lietošanā;
39.3. noteikumu 10.2. apakšpunktā minētos dokumentus, ja persona lūdz atbalstu mobilā pacēlāja nodošanai lietošanā.
40. [bookmark: _Hlk232609179][bookmark: p43][bookmark: p-1205336] JSLP stacionāro pacēlāju nodod personas lietošanā vienlaikus ar atbalstu mājokļa ārējās vides pielāgošanai saskaņā ar patapinājuma līgumu, un šis atbalsts tiek piešķirts personai vienu reizi.
41. Pēc noteikumu 39.1. un 39.2. apakšpunktā minēto dokumentu saņemšanas JSLP mēneša laikā:  
41.1. izvērtē personas atbilstību noteikumu 3. punktā noteiktajām prasībām;
41.2. piesaista ergoterapeitu atzinuma sagatavošanai par nepieciešamajiem pielāgojumiem;
41.3.  pieprasa Būvvaldei un PĪD atzinumu par mājokļa pielāgošanas iespējamību;
41.4. [bookmark: p44][bookmark: p-1205337]pēc noteikumu 41.2. un 41.3. apakšpunktā minēto atzinumu saņemšanas novērtē personas individuālās vajadzības un nepieciešamību veikt mājokļa ārējās vides pielāgošanu un pieņem attiecīgu lēmumu.
42. [bookmark: p45][bookmark: p-1205338]Par pieņemto lēmumu, ar kuru persona atzīta par tiesīgu saņemt atbalstu stacionārā pacēlāja nodošanai personas lietošanā, JSLP 5 darba dienu laikā paziņo personai un mājokļa īpašniekam/pārvaldniekam.
43. [bookmark: p46][bookmark: p-1205339]Ar lēmuma pieņemšanas dienu personu reģistrē atbalsta pasākumu saņemšanas rindā.
44. JSLP mobilo pacēlāju nodod personas lietošanā saskaņā ar patapinājuma līgumu.
45. Atbalstu mobilā pacēlāja nodošanai patapinājumā papildus noteikumu 2.1. apakšpunktā minētajām personām nodrošina:
45.1. pilngadīgai personai ar invaliditāti, kura pārvietojoties izmanto riteņkrēslu;
45.2.  personai ar prognozējamu invaliditāti, kura pārvietojoties izmanto riteņkrēslu;
45.3.  personai ar kustību traucējumiem, kura sasniegusi vecumu, kas dod tiesības saņemt valsts vecuma pensiju, un kura pārvietojoties izmanto riteņkrēslu.
46. Par pieņemto lēmumu, ar kuru persona atzīta par tiesīgu saņemt atbalstu mobilā pacēlāja nodošanai personas lietošanā, JSLP 5 darba dienu laikā rakstveidā paziņo personai.
47. Ja nevar nodrošināt mobilā pacēlāja nodošanu personas lietošanā uzreiz, ar lēmuma pieņemšanas dienu personu reģistrē atbalsta pasākumu saņemšanas rindā. 
48. Personas līdzdarbības pienākumi:
48.1. [bookmark: _Hlk233211261]10 darba dienu laikā pēc stacionārā pacēlāja uzstādīšanas un nodošanas patapinājumā noslēgt trīspusēju līgumu par stacionārā pacēlāja tehnisko apkopi starp JSLP, personu un pakalpojuma sniedzēju;
48.2. 10 darba dienu laikā pēc mobilā pacēlāja nodošanas patapinājumā noslēgt trīspusēju līgumu par mobilā pacēlāja tehnisko apkopi starp JSLP, personu un pakalpojuma sniedzēju;
48.3. [bookmark: p158][bookmark: p-653384] nodrošināt trīspusēja līguma noslēgšanu starp JSLP, personu un trešo personu, kura nodrošinās nodotā tehniskā palīglīdzekļa atgriešanu JSLP, vajadzībai izbeidzoties, gadījumā, kad persona pati nevar atgriezt to JSLP.

Pabalsts tehniskā palīglīdzekļa tehniskajai apkopei

49. [bookmark: p48][bookmark: p-1205342]Pabalsta tehniskā palīglīdzekļa tehniskajai apkopei apmērs ir līdz 500,00 euro.
50. [bookmark: p49][bookmark: p-1205343]Pabalstu tehniskā palīglīdzekļa tehniskajai apkopei personai piešķir vienu reizi gadā.
51. [bookmark: p50][bookmark: p-1205344] JSLP piešķir pabalstu tehniskā palīglīdzekļa tehniskajai apkopei saskaņā ar trīspusējo līgumu starp JSLP, personu un pakalpojumu sniedzēju.
52. Lai saņemtu pabalstu tehniskā palīglīdzekļa tehniskajai apkopei, persona vai tās likumiskais pārstāvis iesniedz JSLP:
52.1. iesniegumu par pabalsta piešķiršanu tehniskā palīglīdzekļa tehniskajai apkopei;
52.2. rēķinu par paveiktajiem darbiem;
52.3. [bookmark: p51][bookmark: p-1205345][bookmark: p52][bookmark: p-1205346]paveikto darbu pieņemšanas-nodošanas aktu.
53. Pēc noteikumu 52. punktā minēto dokumentu saņemšanas JSLP 5 darba dienu laikā pieņem lēmumu par pabalsta piešķiršanu tehniskā palīglīdzekļa tehniskajai apkopei un 5 darba dienu laikā paziņo personai par pieņemto lēmumu.
54. JSLP pārskaita pabalstu tehniskā palīglīdzekļa tehniskajai apkopei pakalpojuma sniedzēja kredītiestādes maksājumu kontā.

Lēmuma par pabalsta/atbalsta piešķiršanu vai atteikumu to piešķirt paziņošanas, apstrīdēšanas un pārsūdzēšanas kārtība

55. JSLP lēmumu par pabalsta/atbalsta piešķiršanu vai atteikumu to piešķirt iesniedzējam paziņo Paziņošanas likumā noteiktajā kārtībā.
56. JSLP pieņemto lēmumu var apstrīdēt Administratīvā procesa likuma noteiktajā kārtībā.
Noslēguma jautājumi

57. Noteikumi stājas spēkā 2026. gada 1. oktobrī.
58. Ar šo noteikumu spēkā stāšanās brīdi spēku zaudē Jelgavas valstspilsētas pašvaldības 2023. gada 25. maija saistošie noteikumi Nr. 23-8 “Par Jelgavas valstspilsētas pašvaldības atbalsta pasākumiem vides pielāgošanai personai, kura pārvietojas riteņkrēslā”.
59. Atbalsta pasākumi, kas piešķirti līdz 2026. gada 30. septembrim, tiek nodrošināti atbilstoši Jelgavas valstspilsētas pašvaldības 2023. gada 25. maija saistošajiem noteikumiem Nr. 23-8 “Par Jelgavas valstspilsētas pašvaldības atbalsta pasākumiem vides pielāgošanai personai, kura pārvietojas riteņkrēslā” un Jelgavas pilsētas pašvaldības 2018. gada 22. marta saistošajiem noteikumiem Nr. 18-8 “Par sociālajiem pakalpojumiem Jelgavas valstspilsētas pašvaldībā”.

